Millest see Jõeringi nimi tuli? Naabrivalvajad ise on pärit Jõe ja Ringi tänavalt ja kaks ilusat tänavanime kokku andsidki kena sektori nimetuse. Naabrivalve on selles piirkonnas toimunud juba enne ametlikku registreerimist mõnda aega - kuni otsustati asi viimistleda  seaduslikuks. Kuna Sindis ühtegi naabrivalve sektorit varem polnud, sai sellega ühtlasi teistele eeskuju näidata. Jõeringi naabrivalve sektor peaks julgustama kõiki naabrivalvega ühinema. Sektori asutamisega loodetakse selles piirkonnas ennetada süütegude toimepanekut. Jõeringi naabrivalve sektori arendamine koostöös politsei, Sindi Linnavalitsuse ja Eesti Naabrivalvega võimaldab oma kodusid turvalisemaks muuta. Ja mis peaasi, olgem ausad - kurikaelad ei tea kunagi, millise kardina tagant naabrivalve just  piilub.